นายกรัฐมนตรี ยืนยัน ศบค.พิจารณารอบคอบทุกมิติ ก่อนหารือ ศบค.ชุดใหญ่คลายล็อกพรุ่งนี้
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม โพสต์ข้อความผ่านเฟซบุ๊ก "ประยุทธ์ จันทร์โอชา Prayut Chan-o-cha" ว่า วันนี้มีการประชุม ศบค. ชุดเล็ก ก่อนประชุมชุดใหญ่วันพรุ่งนี้ (29 ม.ค.)โดยประเด็นสำคัญในวันพรุ่งนี้ คือพิจารณาการผ่อนคลายมาตรการโควิด-19 เช่น การปรับพื้นที่ประกาศใช้มาตรการควบคุมและการผ่อนคลายกิจการ หรือกิจกรรมต่างๆ ในแต่ละระดับพื้นที่ ซึ่งจำเป็นต้องพิจารณาร่วมกันอย่างรอบคอบในทุกมิตินายกรัฐมนตรี ระบุว่า ตนเองตระหนักดีว่าทุกคนกำลังลำบาก สิ่งที่พยายามทำคือ สร้างสมดุลระหว่าง 2 เรื่อง คือความเข้มงวดในการควบคุมการแพร่ระบาดเพื่อป้องกันความเสียหายต่อชีวิต สุขภาพและเศรษฐกิจของประเทศที่จะยิ่งหนักหนาสาหัสในระยะยาว และการผ่อนคลายมาตรการต่างๆ ให้พี่น้องประชาชนพอที่จะสามารถใช้ชีวิตประจำวันและทำมาหากินกันได้นอกจากนี้ สิ่งสำคัญที่สุด ที่จะช่วยยับยั้งและควบคุมการแพร่ระบาด เพื่อให้กลับไปใช้ชีวิตที่เกือบจะปกติได้ในระดับหนึ่ง คือการที่ทุกคนมีวินัยและมีความรับผิดชอบต่อสังคม สวมหน้ากากอนามัยตลอดเวลา หมั่นล้างมืออยู่เสมอ เว้นระยะห่างทางสังคมและหลีกเลี่ยงการรวมตัวกัน